Riešenia pre zmiernenie bolesti pri zlomení stavca L1
Dobrý deň,chcem sa opýtať, čo užiť pri bolesti zlomený stavec L1,dakujem
Dobrý deň,
ďakujeme za Vašu otázku.
Medzi voľnopredajnými liekmi od bolesti máme k dispozíci lieky s obsahom účinných látok ako sú ibuprofén, diklofenak, kyselina acetylsalicylová, prípadne paracetamol, ktorý však nedokáže tlmiť zápal. Na trhu sú dostupné aj lieky obsahujúce rôzne kombinácie liečiv, pre zvýšenie účinku a súčasne zníženie rizika vzniku vedľajších účinkov.
V prípade silnej bolesti odporúčam liek
Nalgesin S
. Liek obsahuje liečivo sodná soľ naproxénu. Pomáha tlmiť bolesť rôzneho pôvodu-poúrazové a pooperačné, znižuje teplotu a zápal.  Obvyklá denná dávka je 1 tableta každých 8 - 12 hodín. Na úvod sa môže užiť dvojitá dávka, a to buď 2 tablety naraz alebo sa 2. tableta môže užiť v hodinovom intervale po prvej.
V prípade, že po operácii máte nastavenú liečbu od lekára, je potrebné dodržiavať jeho pokyny a v prípade dlhodobej liečby bolesti sa s ním poradiť o vhodných možnostiach liečby, keďže mne nie sú známe prípadné lieky, ktoré užívate.
Prajem skorú úľavu od bolesti.
S pozdravom
Mgr. Emma Halás Haluščíková